Sheldon Keefe

Sheldon Keefe (s. 17. syyskuuta 1980) on kanadalainen uransa lopettanut jääkiekkoilija ja nykyinen jääkiekkovalmentaja.

Pelaajaura
Tampa Bay Lightning varasi Keefen vuoden 1999 NHL-varaustilaisuudessa toisella kierroksella 47. pelaajana. Keefe oli pelipaikaltaan oikea laitahyökkääjä. Kausien 2000-2005 aikana Keefe pelasi urallaan 125 NHL-runkosarjaottelua.

Valmentajaura
Kausina 2012-2015 Keefe toimi OHL-liigassa Sault Ste. Marie Greyhoundsin päävalmentajana. Kaudella 2014-2015 Keefe palkittiin OHL:n parhaana valmentajana. Kesäkuussa 2015 Toronto Maple Leafsin organisaatio palkkasi Keefen AHL-joukkueensa Toronto Marliesin päävalmentajaksi. Kaudella 2017-2018 Marlies voitti historiansa ensimmäisen Calder Cupin. Marraskuussa 2019 Keefe nostettiin Toronto Maple Leafsin päävalmentajaksi potkut saaneen Mike Babcockin paikalle.

Kanadalaiset jääkiekkoilijat
Kanadalaiset jääkiekkovalmentajat
Tampa Bay Lightningin varaamat pelaajat
Vuonna 1980 syntyneet
Elävät henkilöt